Diari Oficial de la Generalitat Valenciana


Sumari del DOGV 5779, del 06-06-2008 (2008/6667)

RESOLUCIÓ de 27 de maig de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni d'encàrrec de gestió entre la Generalitat i el Ministeri d'Agricultura, Pesca i Alimentació pel qual s'estableix la delegació de determinades funcions de l'Organisme Pagador de la Generalitat en la Direcció General de Desenvolupament Rural i el Fons Espanyol de Garantia Agrària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5779

Data del DOGV
:   06-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6667


Data del document
:   27-05-2008

Organisme emissor
:   Conselleria de Presidència

Tipus de document
:   Resolució

Descriptors 

:   * delegació de poders

RESOLUCIÓ de 27 de maig de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni d'encàrrec de gestió entre la Generalitat i el Ministeri d'Agricultura, Pesca i Alimentació pel qual s'estableix la delegació de determinades funcions de l'Organisme Pagador de la Generalitat en la Direcció General de Desenvolupament Rural i el Fons Espanyol de Garantia Agrària. [2008/6667]  
La Generalitat i el Ministeri d'Agricultura, Pesca i Alimentació han subscrit, després de la tramitació prèvia reglamentària, el 8 d'abril de 2008, una addenda al conveni d'encàrrec de gestió pel qual s'estableix la delegació de determinades funcions de l'Organisme Pagador de la Generalitat en la Direcció General de Desenvolupament Rural i el Fons Espanyol de Garantia Agrària.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0622/2008, i que figura com a annex d'esta resolució.  
València, 27 de maig de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al conveni d'encàrrec de gestió entre la Comunitat Valenciana i el Ministeri d'Agricultura Pesca i Alimentació, pel qual s'establix la delegació de determinades funcions de l'Organisme Pagador de la Comunitat Valenciana en la Direcció General de Desenvolupament Rural i el Fons Espanyol de Garantia Agrària.  
Madrid, 8 d'abril de 2008  
Reunits:  
D'una banda, Maritina Hernández Miñana, presidenta de l'Agència Valenciana de Foment i Garantia Agrària, organisme pagador dels gastos corresponents a la política agrícola comuna a la Comunitat Valenciana, d'acord amb l'autorització del Consell en la reunió d'1 de juny de 2007 i a les atribucions que li conferix l'article 8.1.d del Decret 123/2006, de 8 de setembre, pel qual s'aprova l'Estatut de l'Agència Valenciana de Foment i Garantia Agrària, i autoritzada per a la firma d'este conveni en virtut de l'Acord de data 7 de març de 2008, del Consell.  
D'una altra banda, Santiago Menéndez de Luarca y Navia-Osorio, subsecretari d'Agricultura, Pesca i Alimentació, en virtut del Reial Decret 675/2004, de 19 d'abril, pel qual es disposa el seu nomenament, en nom i representació de l'esmentat departament, d'acord amb les atribucions delegades en l'article 1.2 e de l'Orde APA/1603/2005, de 17 de maig (Boletín Oficial del Estado de 2 de juny), de delegació d'atribucions en el Ministeri d'Agricultura, Pesca i Alimentació.  
Ambdós parts es reconeixen la capacitat jurídica necessària per a subscriure la present addenda al Conveni de col·laboració subscrit el 28 de juny de 2007, i a este efecte,  
Exposen:  
Primer. Amb data 28 de juny de 2007, les parts van subscriure un conveni de col·laboració pel qual es va establir la delegació de determinades funcions de l'Organisme Pagador de la Comunitat Valenciana en la Direcció General de Desenvolupament Rural i el FEGA.  
Segon. L'objecte de l'esmentat conveni és encomanar a la Direcció General de Desenvolupament Rural del Ministeri d'Agricultura Pesca i Alimentació les funcions següents:   
- La gestió i el pagament als beneficiaris últims de les ajudes vinculades a préstecs, corresponents a les mesures de desenvolupament rural previstes en l'apartat 2.c i 3, de l'article 1, del Reglament (CE) número 1258/1999, de 17 de maig de 1999, del Consell, sobre el finançament de la política agrícola comuna concedida per la Comunitat Valenciana per a les inversions en explotacions agràries i la instal·lació de jóvens agricultors regulades pels reials decrets 204/1996 i 613/2001.   
- Les actuacions de control, de conformitat amb la legislació sectorial de la Unió Europea, necessàries per a verificar la realitat dels fets que servixen de base als pagaments d'estes ajudes.  
Tercer. En aplicació d'allò que s'ha determinat en l'últim paràgraf de les disposicions transitòries incloses en el punt sext del Marc Nacional de Desenvolupament Rural 2007-2013, la Comunitat Valenciana té previst concedir durant l'exercici 2008 ajudes per a modernització d'explotacions vinculades a préstecs que desitja que es puguen incloure en l'esmentat conveni.  
En virtut d'allò que s'esmenta anteriorment, les parts acorden subscriure la present addenda al conveni de col·laboració amb subjecció a la següent  
Clàusula única  
A les funcions encomanades a la Direcció General de Desenvolupament Rural en la clàusula primera d'este conveni, s'afig la següent:  
- La gestió i el pagament als beneficiaris finals de les ajudes vinculades a préstecs, corresponents a les mesures de modernització de les explotacions agràries i la instal·lació de jóvens agricultors que en el marc dels articles 26 i 22, respectivament, del Reglament (CE) número 1698/2005, de 20 de setembre de 2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER) i del Programa Regional de Desenvolupament Rural, es concedisquen per esta comunitat autònoma, durant l'exercici 2008, en aplicació de la seua normativa.  
A esta nova funció li serà íntegrament d'aplicació l'esmentat conveni.  
I en prova de conformitat, les parts firmen i subscriuen la present addenda al Conveni de col·laboració subscrit amb data 28 de juny de 2007, en tres exemplars i a un sol efecte, en el lloc i la data dalt indicats.  
El subsecretari d'Agricultura, Pesca i Alimentació: Santiago Menéndez de Luarca.  
La presidenta de l'Agència Valenciana de Foment i Garantia Agrària: Maritina Hernández Miñana.